Lvivin alue

**Lvivin alue** () on hallinnollinen alue Länsi-Ukrainassa. Alueen pääkaupunki on Lviv. Lviv sijaitsee linnuntietä noin 470 ja rautateitse 575 kilometriä Ukrainan pääkaupunki Kiovasta länteen.

Lvivin alueen naapureina ovat pohjoisessa Volynian alue, idässä Rivnen ja Ternopilin alueet, etelässä Ivano-Frankivskin ja Taka-Karpatian alueet. Lännessä Lvivin alue rajoittuu Puolaan, jonka kanssa sillä on 278 kilometriä yhteistä rajaa.

Lvivin alue perustettiin 4. joulukuuta 1939. Lvivin alueen pinta-ala on 21&nbsp;833 neliökilometriä.

## Väestö ja suurimmat kaupungit
Alueen väkiluku oli vuoden 2021 alussa 2&nbsp;497&nbsp;750.  Lvivin alueen asukkaista kaupunkilaisia oli 61,1 prosenttia.

Vuonna 2015 tehdyn tutkimuksen mukaan Lvivin alueen väestöstä oli uskonnoltaan kreikkalaiskatolilaisia 59%, ortodokseja 30%, tarkemmin määrittelemättömiä kristittyjä 6%, roomalaiskatolilaisia 2% ja protestantteja 1%. Yksi prosentti määritteli itsensä uskonnottomaksi ja saman verran ei osannut vastata kysymykseen. Lvivin alue on kreikkalaiskatolilaisuuden vahvinta kannatusaluetta Ukrainassa.

Alueen suurimmat, yli 20&nbsp;000 asukkaan kaupungit olivat (2021): Lviv (721&nbsp;510 as., Ukrainan 7. suurin kaupunki), Drohobytš (74&nbsp;610 as.), Tšervonohrad (65&nbsp;180 as.), Stryi (59&nbsp;608 as.), Sambir (34&nbsp;444 as.), Boryslav (32&nbsp;913 as.), Novojavorivsk (31&nbsp;280 as.), Truskavets (28&nbsp;474 as.),  Novyi Rozdil (28&nbsp;081 as.), Zolotšiv (23&nbsp;986 as.), Brody (23&nbsp;335 as.), Sokal (20&nbsp;659 as.), ja Stebnyk (20&nbsp;398 as.).

## Hallinnollinen jako
### Hallinnollinen jako vuodesta 2020

Ukrainan korkein neuvosto päätti heinäkuussa 2020 Lvivin alueen piirien uudeksi lukumääräksi seitsemän. Alueuudistuksessa esimerkiksi kaikki alueen kaupungit liitettiin osaksi piirejä. Piirien perustiedot löytyvät oheisesta taulukosta. Useat piireistä olivat olemassa jo ennen heinäkuuta 2020. Niiden pinta-ala ja väkiluku tyypillisesti kasvoi huomattavasti uuden piirijaon johdosta.

Paikallistasolla asutus keskittyy 44 kaupunkiin (joissa on yhteensä kuusi kaupunkipiiriä), 34 kaupunkimaiseen taajamaan ja 1&nbsp;850 kylään.

### Hallinnollinen jako ennen vuotta 2020
Lvivin alue  oli ennen Ukrainan kesän 2020 hallinnollista uudistusta jaettu aluehallinnon toisella tasolla 20 piiriin ja 9 kaupunkipiiriin (2014).

;Piirit:

*Brody
*Busk
*Drohobytš
*Horodok
*Javoriv
*Kamjanka-Buzka
*Mostyska

*Mykolajiv
*Peremyšljany
*Pustomyty
*Padeh'iv
*Sambir
*Skole
*Sokal

*Staryi Sambir
*Stryi
*Turka
*Zolotšiv
*Žovkva
*Žydatšiv

;Kaupunkipiirit:

*Boryslav
*Drohobytš
*Lviv
*Moršyn
*Novyi Rozdil

*Sambir
*Stryi
*Truskavets
*Tšervonohrad
*Zolotšiv

## Talous

Lvivin alueen osuus Ukrainan vuoden 2011 BKT:stä oli 4,0 prosenttia eli 52,103 miljardia Ukrainan hryvniaa (UAH) tai vuoden lopun virallisella vaihtokurssilla 5,06 miljoonaa euroa. Jokaista alueen asukasta kohti kansantuotetta syntyi yhteensä 20&nbsp;490 UAH eli 1&nbsp;990 euroa. Tämä oli  72 prosenttia Ukrainan keskiarvosta. Vuonna 2013 keskimääräinen kuukausipalkka oli alueella eurooppalaisin alhainen 2&nbsp;789 UAH tai 253 euroa, mikä oli alle Ukrainan keskiarvon.

: 

## Kuvia


Kuva:Staryj Dobrotvir View.jpg|Läntisen Bugin yläjuoksua Kamjanka-Buzkan piirissä.
Kuva:Sielec 009-Sielec 011.jpg| Tasankoaluetta Drohobytšin piirissä.
Kuva:Stryi River, Lviv.jpg|Dnestrin sivuhaaraa, Stryijokea.
Kuva:Skolivski Beskydy Lviv-3.JPG| Skolen piirin vuoristoa Lvivin alueen eteläosissa.
Kuva:View of the easter side of Rynok Square from the town hall (Ratusha) (8673819387).jpg| Lvivin kantakaupunkia.
Kuva:Church of the Blessed Eucharist, Klymets (a wooden 1825).jpg|Puukirkko (1825) Skolen piirissä.
Kuva:Львівщина, місто Івано Франкове (4).jpg|Uudempi puukirkko.
Kuva:Палац Потоцьких (Июнь 2013).jpg| Pototskien (Potocki) palatsi Lvivissä.
Kuva:Svirzh.jpg|Sviržin linna.


## Lähteet

## Aiheesta muualla

* Lvivin alueen kotisivut  
* Lvivin alueen symbolit ja liput